2008-as szecsuani földrengés
A 2008-as szecsuani földrengés Kína nyugati részén, Szecsuan tartományban történt 2008. május 12-én helyi idő szerint 14:28:04-kor (magyar idő szerint 08:28:04-kor). A földrengés erőssége a Richter-skála szerint 7,8-as volt. Epicentruma Csengtutól, Szecsuan székhelyétől 92 kilométerre nyugat-északnyugati irányban volt, hipocentruma a föld felszíne alatt 26 kilométerrel. A földrengést érezni lehetett Kína távoli pontjain is, Pekingben és Sanghajban is, a város egyes részeit, beleértve a Hong Kong Új Világ Tornyot és Jin Mao Épületét evakuálták. A rengések a környező országokban is érezhetők voltak, Vietnámban, Pakisztánban, Thaiföldön és Mianmarban is.